
Nyt fra SUFOI's Fotoafdeling 

Af Ole Henningsen 

2500 Valby 21. april 2018 




På den modtagne 
videosekvens ses det 
beskrevne objekt som 
en lille lys plet på den 
blå himmel forneden tv. 
i udsnittet fra 
stillbilledet her 
tilvenstre. En 
udsnitsforstørrelse af 
et af de tydeligste 
stillbilleder med 
ændring i lys- og 
kontrastforhold m.v. 
ses herover. 


Min kæreste og jeg sad og nød solen i gården og talte med en anden beboer. Pludselig sagde min kæreste, at „Det 
er sgu da en ufo det der". Jeg kiggede op, og så objektet nærmest lige over vores hoveder med retning imod øst. 
Det var sølvfarvet, formet som en skibsskrue, og bevægede sig cirka med vinden. Vi har en aftale om at filme med 
det samme, vi ser noget mistænkeligt, og jeg tog min mobil frem. Inden jeg havde fumiet mobilen frem, var 
objektet desværre allerede så langt væk og højt oppe, at det næsten ikke kunne ses med det blotte øje, og jeg 

fangede kun lige et kort glimt på videoen. Hvis I ser godt efter, kan I dog godt se objektet glimte sølvfarvet. 

Det specielle ved objektet var dets form og dets bevægelse. Jeg vil nærmest sammenligne bevægelsen med, hvis du 
roterer et aflangt stykke smalt papir, og slipper det. Så vil det også rotere omkring længderetningen, imens det 
falder mod jorden. Vi har diskuteret, om det var en særlig type heliumballon. Det ville dog så være en meget 
hurtigtbevægende ballon, da det i løbet af 40 sekunder bevægede sig fra over vores hoveder, til væk i horisonten i 
en højde cirka 3 gange starthøjden. Men igen. Intet kan afvises. 

Kommentarer fra SUFOI's 
Fotoafdeling 

Den modtagne korte video er på forskellig vis forsøgt 
ændret med div. filtre mv. i 

videoredigeringsprogrammer af fotokonsulenter, men 
dette har ikke ført til en 100% sikker identifikation af 
det lille hvide lys på videosekvensen. 

Videosekvensen er gennemgået også i zoom og slow 
motion for at se, om der kunne fremskaffes ekstra 
data. Udseende af objektet og dets af observatøren 
beskrevne flyvemåde tyder ikke umiddelbart på 
refleksion fra solbeskinnet fly. Objektet/lyset på den 
modtagne video ser ud til at variere i 
lysstyrke/størrelse. Dette kan måske skyldes kameraets 

forsøg på skarphedsindstilling/autofokus men skyldes måske mere sandsynligt objektets form og egenbevægelse 
under flyvningen i vindretningen. 

Observatøren beskriver selv en „skruende bevægelse" under flyvningen. Med dagslys ville en alm. lille varmluftballon 
næppe se sådan ud. Det samme gælder f.eks. en lille hvid gasballon eller plastpose ført op af vinden. 

Et rimeligt meningsfyldt forslag - som observatøren også selv er inde på - kunne være en „undsluppet" blank 
heliumfyldt folieballon. 

Balloner tumler ofte noget rundt under en hurtig opstigning. Dette gælder formentlig også de herover viste typer af 
sølvfarvede heliumballoner. Blot en tynd snor af en vis længde vil dog bevirke en mere stabil opstigning, der evt. 
kan se ud som en „skruende bevægelse", hvor en ballon vil bevæge sig mere rundt om en lodret akse. 

Det beskrevne udseende/bevægelse/hastighed tyder på et „mindre objekt", og DMI's vejrdata underbygger et 
vindbåret objekt. 

Fotoafdelingens bedste bud er derfor en blank heliumballon, der på den blå himmel reflekterer Solens skarpe lys og 
hurtigt stiger til vejrs og pga. vindhastigheden bort fra observatørerne. 


5220 Odense SØ 
22. maj 2018 

I SUFOI's Facebook-Debatgruppe uploader et medlem den 22. 
maj 2018 en kort videosekvens med et lille lys flyvende af 
sted på den mørkere himmel og spørger, om dette er en 
satellit? 

https://www.facebook.com/groups/112842926337/7multi 
_permalinks=10154238327371338& comment id = - 
10155367572441338&notifjd = 1527591787998398& 
notif_t=feedback_reaction_generic 

Spørgsmålet og videosekvensen giver anledning til en del 
kommentarer, men man er nu hurtigt enige om, at 
videosekvensen viser ISS, Den Internationale Rumstation, og 
dens bevægelse højt på den sydlige himmel. En forklaring 

SUFOFs Fotoafdeling er helt enig i (stillfoto fra videosekvens.)- 



2100 København 0 22. maj 2018 

Fra en observatør modtager SUFOFs Fotoafdeling yderligere en kort videosekvens med et iille lys på den mørke 
nattehimmel. Observatøren bliver via de tilføjede informationer på Facebook-Debatgruppen opmærksom på, at der 
også her er tale om ISS. 


Den internationale rumstation spøger på nattehimlen 

Man kan læse mere om ISS, og hvordan man kan identificere rumstationen og andre klare satellitter, og 
tidspunkter hvor de kan ses på himlen i Toke Haunstrups glimrende oversigt på www.ufo.dk under „Himlens 
fænomener mv.": http://www.sufoi.dk/arkiv/arkiv-hn/iss-obs.php. 


4220 Korsør 27. maj 2018 

ISS er også årsag til, at yderligere et medlem af Facebook-debatgruppen den 31. maj uploader sin videosekvens, 
med bl.a. fig. kommentarer: 

Jeg har en video af et lysende objekt som jeg har filmet for få dage siden. Videoen er filmet i Korsør d.27/5-18. kl. 
0.23. Det lysende objekt flyver ca. fra V mod 0. 


http://www.sufoi.dk/ufo-mails/um-2018/uml8-264.phpp4/04/2019 21:16:26] 




UFO-Mail nr. 264 - Gratis nyhedsbrev - ufo - sufoi.dk - ufo.dk 



Observatøren anfører glimrende data for optagelsen, der hurtigt gør SUFOl og andre debatdeltagere på Facebook i 
stand til at identificere det lysende objekt som ISS, Den Internationale Rumstation. Undervejs passerer 
rumstationen tæt på Månens placering på himlen (herover th.). Dette ses også kort i videooptagelsen på et 
tidspunkt og er dermed yderligere med til at dokumentere ISS på den sydlige himmel i sin bane fra vest mod øst. 


Observatørens kommentarer til enkeltbilleder i videoen 

Observatøren lægger yderligere 4 enkeltbilleder ud i Facebook-debatgruppen med disse kommentarer: 

Jeg har nu sidder og set videoen igennem, og de sidste ca. 10 sekunder af videoen er meget interessante, og jeg vii 
gerne deie nogie screenshots heraf med jer. 


Tænker at jeg iægger videoen ud på Facebook og så biiieder ud i kommentarfeitet. Så kan man kommentere osv. på 
hver enkeit bi Hed :) 



Herover ses de 4 enkeltbilleder fra videoens 

afslutning, observatøren lagde på Facebook. Læg 
specielt mærke til billede nr. 4 (øverst th.) En kraftig 
forstørrelse af billede nr. 4 med ændring i lys- og 
kontrastforhold m.v. ses th. 


Observatøren synes selv, disse fotos ser ejendomnnelige ud og tilføjer på Facebook: 

Personligt syntes jeg selv det her bi I led er helt igennem fantastisk... Det ser ud som om der sidder en ..person" set 
fra højre side. Man kan se hovede. skulder og arm. brystkassen og ben. 

Håber der er en eller flere der kan bekræfte det samme. 


Ekstra kommentarer 

Kommentarerne på Facebook er delte, men SUFOI's Fotoafdeling kan på ingen måde bekræfte, at der sidder en 
person i den runde plamage! 

Hvis man sammenligner de 4 enkeltbilleder fra videoen med enkeltbillederne øverst af ISS på himlen, vil man se, at 
aftegningerne på de 4 enkeltbilleder fylder ganske meget mere end ISS på de øverste billeder. 

At aftegningen af ISS undervejs i optagelsen skifter fra en lille lysplet til en større lysplamage, skyldes at kameraet 
automatisk forsøger at stille skarpt på det lille lys på den mørke himmel. Autofokus-funktionen bevirker derfor af og 
til en større plamage. 

At observatøren - og flere andre! - bagefter får tilfældige aftegninger i denne større plamage til at ligne alverdens 
ting, er et særdeles velkendt fænomen, der kaldes pareidolia. Man kan læse mere herom bl.a. her: 
https://videnskab.dk/kultur-samfund/derfor-viser-jesus-sig-i-din-pizza og her: https://da.wikipedia.org/wiki/Pareidolia 
Eller som SUFOI's Henning Dethiefsen bl.a. noterer i sin artikel „Berømt rummand fylder 50" i UFO-Mail nr. 178: 

Den menneskelige hjerne er udviklet i løbet af årtusinder til at indgå i et samspil med sin omverden. Den er IKKE i 
første omgang udviklet til at finde virkeligheden. I mange tilfælde har det været en fordel at kunne genkende former 
i en fart. Det gælder først og fremmest vigtige former som dyrekroppe, menneskekroppe og ansigter. Derfor er den 
menneskelige hjerne programmeret til at genkende disse former på et split-sekund. Desværre har det så bare den 
bivirkning, at vi nogle gange genkender de objekter, som formerne står for, på steder, hvor de ikke findes. Og når 
programmet først kører, kan vi have meget svært ved at stoppe det igen. Denne bivirkning er kendt under den 
smukke betegnelse „pareidolia". http://www.sufoi.dk/ufo-mails/um-2014/uml4-178.php. 


1657 København V 
24. maj 2018 

Ser en stærkt lysende stjerne på en endnu lys 
aftenhimmel, men bemærker at den lyser MEGET 

skarpt. Siger til min kæreste, at han skal komme og se 
planeten der hænger udenfor vinduet. Han siger: Hm, 
sært så stærkt den lyser på en „dag"-himmel. Han 
sidder i sofaen og kigger på den og siger så: men - den 
bevæger sig altså lidt hurtigt af en stjerne af være, jeg 
tror det er et fly. Et fly siger jeg - det har så haft 
samme retning og højde i de ti minutter jeg har set 
det. Og så går jeg ud og filme det for at kunne se om 
det bevæger sig. Og senere tager jeg så et par fotos 
efter den har bevæget sig et stykke på ca. 20 minutter. 
Er det en planet? Synes ikke det/den bevæger sig som 
et fly bør? 

sådan lyder henvendelsen til SUFOI fra en observatør i 
København 


På et af de modtagne fotos har fotografen zoomet ind 
på det lille lys på himlen (tv.)- 




Ubearbejdet udsnitsforstørrelse af foto. 

Observatøren beretter, at lyset på himlen observeres fra Eskildsgade, København V. i retning af Fisketorvet. 
Observationsretningen angivet med pil. 

SUFOI's kommentarer 

Der er tale om en fabrikeret svindelvideo lavet med baggrund i en original ægte optagelse af et „hul" i skyerne. Se 
kommentarerne på Skandinavisk UFO Informations Facebook-debatgruppe under den 27. maj 2018: 
https://www.facebook.com/groups/112842926337/. 

Som SUFOI's Michael Jeppesen udtrykker det: Vi slipper desværre nok ikke fra at støde ind i flere cgi-redigerede 
videoer - Youtube og ufogrupper på Facebook er proppet til bristepunktet med dem, nu hvor folk har muligheden for 
at „snyde"... 

Gilles Fernandez henviser til denne detaljerede gennemgang af sagen: https://www.metabunk.org/debunked-lights- 
chasing-each-other-carving-holes-in-clouds-fake-video-fallstreak-holes.t9040/. 

Større omtale af vejrfænomenet „hul i skyerne" ses i UFO-Mail nr. 117 med bl.a. denne kommentar fra meteorolog 
Kim Sarup, fra DMI's sektion for vejr og klimainformation: 

Der findes flere forklaringer på dette specielle skyfænomen. Nogle foreslår endda, at de skulle være dannet af 
flyvende tallerkner, eller være „porten til den 4. dimension". 

Det er nok ikke helt så dramatisk. 

Den meteorologiske forklaring er, at små næsten usynlige iskrystaller fra højereliggende skyer eller 
kondensationsstriber (hvide striber af skyer efter fly i stor højde) falder ned I skydækket. Her starter de frysningen 

af dråberne i skyen. Iskrystallerne, der kommer ud af denne frysning, falder så videre ned og ses som faldstriber 
(virga, det grå trådede mønster under skyen). 

En anden forklaring går ud på, at denne type huller også kan dannes når et fly flyver igennem skylaget og derved 
starter frysningsprocessen, http://www.sufoi.dk/ufo-mails/um-2010/unnl0-117.php. 


Læs ufo-beretninger på www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 


Bliv medlem af SUFOI's Støttekreds 
i 2019 

- og vælg en bog 

Foreningen Skandinavisk UFO Information drives af frivillig og ulønnet arbejdskraft. Vores primære opgave er at give 
offentligheden seriøs information om ufomyten gennem ufo.dk og sekundært at registrere observationer af 
usædvanlige himmelfænomener. Du kan læse om SUFOI's formål og vision her. 

Du kan med et økonomisk bidrag på kr. 250 - og naturligvis gerne mere - gøre det muligt for os fortsat at drive 
ufo.dk og foretage undersøgelser af uføøplevelser. 

Vi håber, at rigtig mange vil fortsætte med at bakke op om vores arbejde ved at blive medlem af støttekredsen. 

Betaling føregår via netbank til konto 3113-9117725. Brug venligst kortkode 01 og anfør navn, adresse og 
bestillingsnummeret (fx B-033) på den ønskede, gratis titel. 

Som medlem af SUFOI's Støttekreds har du ingen forpligtelser over for foreningen. Støttebeløbet gælder for et år. 


Vælg 1 af disse 4 titler: 


Ildkugler over Danmark 
Værdi: Kr. 159,- 
Bestillingsnr.: B-088 



UFO'er - Myter og viden 
Værdi: Kr. 149,- 
Bestillingsnr.: B-087 

Ildkugler over Danmark 

- om sten der aldrig fløj 



Ska^dir^avlsk UFO Intormatior 



Mysteriet om UFO'er 
Værdi: Kr. 54,- 
Bestillingsnr.: B-033 


FiOHT fQBt 

UFO sewwc* 


Firestorm 



Ann Oruffel 


Firestorm 
Værdi: Kr. 89,- 
Bestillingsnr.: B-054 


UFO-Mail udgives af Skandinavisk UFO Information. 


© SUFOI 2018. Nyhedsmedierne kan, i henhold til ophavsretsloven og med tydelig kildeangivelse, bringe citater fra 
signerede artikler. Artikler må kun bringes i deres hele udstrækning efter skriftlig aftale med Skandinavisk UFO 
Information - SUFOI. Print og fotokopier af indhold fra UFO-Maii er belagt med Copydan-vederlag. 

